CELEX: 62021TN0292
Language: fi
Date: 2021-05-25 00:00:00
Title: Asia T-292/21: Kanne 25.5.2021 – Singapore Airlines Cargo v. komissio

19.7.2021   
            
            
               FI
            
            
               Euroopan unionin virallinen lehti
            
            
               C 289/42
            
         
      Kanne 25.5.2021 – Singapore Airlines Cargo v. komissio
      (Asia T-292/21)
      (2021/C 289/59)
      Oikeudenkäyntikieli: englanti
      
         Asianosaiset
      
      
         Kantaja: Singapore Airlines Cargo Pte Ltd (Singapore, Singapore) (edustajat: asianajajat J. Wileur, J. Poitras, J. Ruiz Calzado ja N. Solárová)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  velvoittamaan Euroopan unionin, jota komissio edustaa, korvaamaan kantajalle siitä, ettei komissio ole maksanut SEUT 266 artiklan ensimmäisen kohdan mukaisesti viivästyskorkoja Euroopan unionin tuomioistuimen 16.12.2015 asiassa T-43/11, Singapore Airlines Cargo Pte Ltd ja Singapore Airlines Limited v komissio antaman tuomion täytäntöönpanemiseksi, aiheutuneen vahingon ja maksamaan siten SEUT 340 artiklan toisen kohdan, SEUT 268 artiklan ja SEUT 266 artiklan toisen kohdan perusteella seuraavat summat:
                  
                              —
                           
                           
                              (i) maksamatta olevia viivästyskorkoja vastaavan summan eli koron 74 800 000 euron suuruiselle summalle Euroopan keskuspankin 1.11.2010 rahoitusoperaatioihinsa soveltaman korkokannan (1 prosentti) mukaisesti, korotettuna 11.2.2011–8.2.2016 väliseltä ajalta 3,5 prosentilla, – josta vähennetään komission jo maksama määrä (1 635 368 euroa), jolloin tulokseksi tulee 15 185 410 euron summa – tai toissijaisesti unionin yleisen tuomioistuimen asianmukaiseksi katsomalta ajanjaksolta ja sen asianmukaiseksi katsomaa korkokantaa soveltaen
                           
                        
                              —
                           
                           
                              (ii) maksamatta olevista viivästyskorkoista maksettavaa korkoa vastaavan summan 9.2.2016–1.2.2021 väliseltä ajalta Euroopan keskuspankin 1.11.2010 rahoitusoperaatioihinsa soveltaman korkokannan (1 prosentti) mukaisesti korotettuna 3,5 prosentilla, jolloin tulokseksi tulee 3 407 356 euron suuruinen lisäkorkojen määrä, tai toissijaisesti unionin yleisen tuomioistuimen asianmukaiseksi katsomalta ajanjaksolta ja sen asianmukaiseksi katsomaa korkokantaa soveltaen ja
                           
                        
                              —
                           
                           
                              (iii) maksamatta olevista viivästyskoroista ja lisäkoroista, joiden määrä on yhteensä 18 592 766 euroa (tai unionin yleisen tuomioistuimen asianmukaiseksi katsoma määrä), maksettavan koron (capitalisation des intérêts) 2.2.2021 ja sen päivän väliseltä ajalta, jolloin komissio tosiasiassa maksaa kaikki maksamatta olevat korot Euroopan keskuspankin 1.11.2010 rahoitusoperaatioihinsa soveltaman korkokannan (1 prosentti) mukaisesti korotettuna 3,5 prosentilla, tai toissijaisesti unionin yleisen tuomioistuimen asianmukaiseksi katsomalta ajanjaksolta ja sen asianmukaiseksi katsomaa korkokantaa soveltaen
                           
                        
            
                  —
               
               
                  kumoamaan lisäksi tai vaihtoehtoisesti SEUT 263 artiklan nojalla kokonaan tai osittain Euroopan komission 25.3.2021 antaman päätöksen, jolla hylättiin kantajan vaatimus, joka koski korvausta viivästyskorkojen ja korolle maksettavan koron maksamatta jättämisestä
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Vahingonkorvauskanteensa tueksi kantaja vetoaa yhteen kanneperusteeseen, jonka mukaan Euroopan unionilla, jota komissio edustaa, on sopimussuhteen ulkopuolinen vastuu maksaa SEUT 340 artiklan toisen kohdan, SEUT 268 artiklan ja SEUT 266 artiklan toisen kohdan perusteella korvaus, jonka määrä vastaa niiden viivästyskorkojen määrää, jotka komission olisi SEUT 266 artiklan ensimmäisen kohdan perusteella pitänyt maksaa kantajalle palauttaessaan sille komission asiassa COMP/39258 – Airfreight antaman päätöksen täytäntöönpanemiseksi väliaikaisesti maksetun sakon pääoman sen jälkeen, kun kyseinen päätös oli kumottu unionin yleisen tuomioistuimen asiassa T-43/11, Singapore Airlines Cargo Pte Ltd ja Singapore Airlines Limited v. komissio, antamalla tuomiolla. Kantaja vaatii myös korvausta, joka vastaa viivästyskoroista, joita komissio ei ole maksanut, maksettavaa korkoa ja korosta maksettavaa korkoa siitä ajankohdasta alkaen, jolloin kantaja on vaatinut komissiota maksamaan maksamatta olevien korkojen määrät.
      Kumoamiskanteensa tueksi kantaja vetoaa kolmeen kanneperusteeseen:
      
                  1.
               
               
                  Ensimmäisen kanneperusteen mukaan Euroopan komission 25.3.2021 antamassa päätöksessä, jolla kantajan korkovaatimus hylättiin, on tehty oikeudellinen virhe, koska siinä katsottiin, että kantajan vaatimus oli esitetty liian myöhään. Euroopan komission kanta on ristiriidassa oikeuskäytännön kanssa, eikä unionin tuomioistuimen 20.1.2021 asiassa C-301/19, komissio v Printeos (EU:C:2021:39; jäljempänä Printeos) antama tuomio tue sen kantaa.
               
            
                  2.
               
               
                  Toisen kanneperusteen mukaan Euroopan komission päätöksessä on tehty oikeudellinen virhe, koska siinä on tukeuduttu yksinomaan Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annetun komission asetuksen (EY, Euratom) N:o 2342/2002 (EYVL 2002 L 357, s. 1.) 85a artiklan 2 kohtaan ja koska siinä ei ole otettu huomioon SEUT 266 artiklan ensimmäistä kohtaa, sellaisena kuin unionin tuomioistuimet tulkitsivat sitä asiassa Printeos.
               
            
                  3.
               
               
                  Kolmannen kanneperusteen mukaan Euroopan komission 25.3.2021 antamaa päätöstä ei ole perusteltu riittävästi, koska siihen ei sisälly asianmukaisia perusteluja, mikä on SEUT 296 artiklan toisen kohdan vastaista.